Mount Rainierin kansallispuisto

Mount Rainierin kansallispuisto (engl. Mount Rainier National Park) on 2. maaliskuuta vuonna 1899 perustettu kansallispuisto, joka sijaitsee Yhdysvalloissa Washingtonin osavaltion kaakkoisosassa Piercen piirikunnassa. Puisto oli perustamisaikanaan Yhdysvaltain viides kansallispuisto. Se on alaltaan noin 954 km², ja sitä hallinnoi maan muiden kansallispuistojen tapaan National Park Service. Kansallispuiston tunnetuin nähtävyys on keskellä puistoa oleva kerrostulivuori Mount Rainier, jolta puisto myös saa nimensä. Kaskadeihin kuuluvalla vuorella on laelta säteittäisesti lähteviä jäätiköitä sekä alempana vuoristoniittyjä ja tiheitä havumetsiä. Lähteet Suuri maailmantieto. (Maantieteen hakuteos) Helsinki: Valitut Palat, 1993. ISBN 951-584-002-3 Aiheesta muualla Kuvia tai muita tiedostoja aiheesta Mount Rainierin kansallispuisto Wikimedia Commonsissa Pusiton www-sivut